SPRC วิ่งเฉียด 3% โบรกคาด Q2 กวาดกำไร 6.7 พันลบ. ชูปันผลสูง
SPRC วิ่งเฉียด 3% ราคาแตะ 11.30 บ. โบรกคาด Q2 กวาดกำไร 6.7 พันลบ. ปันผลระหว่างกาล 0.63 บ. ให้ยีลด์สูง 5% แนะนำ “ซื้อ” ประเมินราคาเป้าหมาย 14.80 บ. จับตาทั้งปีกำไรโต 2 เท่า
SPRC วิ่งเฉียด 3% ราคาแตะ 11.30 บ. โบรกคาด Q2 กวาดกำไร 6.7 พันลบ. ปันผลระหว่างกาล 0.63 บ. ยีลด์สูง 5% แนะ “ซื้อ” เป้า 14.80 บ.
26 ก.ค. 2565

ผู้สื่อข่าวรายงานว่า วันนี้ (26 ก.ค.65) ราคาหุ้น บริษัท สตาร์ ปิโตรเลียม รีไฟน์นิ่ง จำกัด (มหาชน) หรือ SPRC ล่าสุด ณ เวลา 15:22 น. อยู่ที่ระดับ 11.30 บาท บวก 0.30 บาท หรือ 2.73% สูงสุดที่ระดับ 11.60 บาท ต่ำสุดที่ระดับ 11.10 บาท ด้วยมูลค่าซื้อขาย 172.84 ล้านบาท

ทั้งนี้ บล.เอเชีย เวลท์ ระบุในบทวิเคราะห์ (12 ก.ค.65) คาดว่า SPRC จะมีกำไรสุทธิไตรมาส 2/65 อยู่ที่ 6.7 พันล้านบาท เติบโตทั้งเมื่อเทียบจากไตรมาสก่อน และเมื่อเทียบจากปีก่อน จากค่าการกลั่นและกำลังกลั่นไตรมาส 2/65 ปรับเพิ่ม หนุนผลประกอบการ ขณะที่แนวโน้มค่าการกลั่นไตรมาส 3/65 มีโอกาสอ่อนตัวเมื่อเทียบจากไตรมาสก่อน แต่ภาพรวมค่าการกลั่นเฉลี่ยครึ่งหลังปี 65 เชื่อว่ายังดีกว่าครึ่งแรกปี 65
นอกจากนั้นยังคาดเงินปันผลระหว่างกาล 0.63 บาท ให้ Yield ที่ 5.4% และปรับประมาณการกำไรปี 65 เพิ่ม คาดเติบโต 203% เมื่อเทียบจาดปีก่อน หลังค่าการกลั่นไตรมาส 2/65 ปรับเพิ่มแข็งแกร่ง จึงแนะนำ “ซื้อ” ราคาเป้าหมายใหม่ที่ 14.80 บาท